**NOLIKUMS**

**par konkursu «Latvijas Republikas labākais jātnieks iejādē 2022»**

1. Mērķis un uzdevumi

* Novērtēt sagatavotības līmeni Latvijas Republikas sportistiem un zirgiem.
* Noteikt Latvijas Republikas jātnieku izlases sastāvu.
* Atspoguļot sportistu meistarības izaugsmi.
* Attīstīt jaunatnes sportiskās intereses, paaugstināt sportistu meistarību un veicināt viņu sekmīgu sagatavošanos augstāka ranga sacensībām.

1. Sacensības, par kurām piešķir punktus

* nacionālā līmeņa ieskaites sacensībās, t.sk., pārējās Baltijas valstīs;
* starptautiskās sacensībās, kurās startē vismaz 3 valstu sportisti;
* oficiālās starptautiskajās sacensībās CDI, CDIO, CDI-W, kuras iekļautas starptautiskajā kalendārajā plānā.

1. Dalībnieki

Konkursā var piedalīties visi LR jātnieki, kuri ir LJF biedri.

Visiem konkursa "LLJ" dalībniekiem rezultātu aprēķinā tiek ieskaitīta **10 augstāko punktu summa** viena kalendārā gada laikā (no tekošā gada 1.janvāra līdz 31.decembrim). Ja sportists startē sacensībās shēmā ar vairāk kā 1 zirgu, tad punkti konkursam „LLJ” tiek piešķirti par 1 labāko rezultātu katrā shēmā.

* 1. Pieaugušie

Pieaugušo konkurencē tiek vērtēti sportisti, kuri startē shēmās M klase (III grupa), Mazā Balva, Vidējā Balva I, Vidējā Balva A un B, Vidējā Balva II un Lielā Balva.

Punkti tiek piešķirti, ja rezultāts nav zemāks par 62% (oficiālajās starptautiskajās sacensībās CDI, CDIO, CDI-W, kuras iekļautas starptautiskajā kalendārajā plānā – nav zemāks par 60%).

* 1. Bērni

Sportistam tiek piešķirts bērna statuss sākot no tā kalendārā gada sākuma, kurā sportists sasniedz 12 gadu vecumu, līdz tā kalendārā gada beigām, kurā sportists sasniedz 15 gada vecumu.

Bērni startē A klases (1. grupas) un L klases (2. grupas) shēmās. Punkti tiek piešķirti, ja rezultāts nav zemāks par 62% (oficiālajās starptautiskajās sacensībās CDICh, kuras iekļautas starptautiskajā kalendārajā plānā – nav zemāks par 60%).

Ja bērns startē augstākā shēmā par A vai L klases shēmu, viņa rezultāts tiek ieskaitīts bērnu konkurencē tikai tad, ja tiek startēts ar vienu un to pašu zirgu.

* 1. Juniori

Sportistam tiek piešķirts juniora statuss sākot no tā kalendārā gada sākuma, kurā sportists sasniedz 14 gadu vecumu, līdz tā kalendārā gada beigām, kurā sportists sasniedz 18 gada vecumu.

Juniori startē M klases (3. grupas) shēmās. Punkti tiek piešķirti, ja rezultāts nav zemāks par 62% (oficiālajās starptautiskajās sacensībās CDIJ, kuras iekļautas starptautiskajā kalendārajā plānā – nav zemāks par 60%).

Ja juniors startē augstākās shēmās par M klases shēmu, viņa rezultāts tiek ieskaitīts junioru konkurencē tikai tad, ja tiek startēts ar vienu un to pašu zirgu.

* 1. Jaunie jātnieki

Sportistam tiek piešķirts jaunā jātnieka statuss sākot no tā kalendārā gada sākuma, kurā sportists sasniedz 16 gadu vecumu, līdz tā kalendārā gada beigām, kurā sportists sasniedz 21 gada vecumu.

Jaunie jātnieki startē Jauno jātnieku shēmās (piešķir punktus tāpat kā Mazajā Balvā) un Mazās Balvas līmenī. Punkti tiek piešķirti, ja rezultāts nav zemāks par 62% (oficiālajās starptautiskajās sacensībās CDIY, kuras iekļautas starptautiskajā kalendārajā plānā – nav zemāks par 60%).

Ja jaunais jātnieks startē augstākās shēmās par Mazo balvu, viņa rezultāts tiek ieskaitīts jauno jātnieku konkurencē tikai tad, ja tiek startēts ar vienu un to pašu zirgu.

**Bērni, juniori un jaunie jātnieki** var startēt 2 konkurencēs, taču ar dažādiem zirgiem. Piemēram:

* bērnu konkurence/junioru konkurence;
* junioru konkurence/jauno jātnieku konkurence;
* jauno jātnieku konkurence/pieaugušo konkurence.

Konkurence jānorāda pieteikumā.

* 1. Amatieri

Sportistam tiek piešķirts amatiera statuss, ja sportists:

* ir sasniedzis 19 gadu vecumu (sākot no tā kalendārā gada sākuma, kurā sportists sasniedz 19 gadu vecumu);
* nenodarbojas ar to sportistu jāšanas apmācību, kuri piedalās oficiālajās LJF vai LJF biedru rīkotajās oficiālajās ieskaites sacensībās konkursam "LLJ 2022 iejādē";
* nav piedalījies CDI līmeņa sacensībās, izņemot CDI-Am;
* nav piedalījies sacensībās Lielās Balvas līmenī.

Viena kalendārā gada laikā amatieru konkurencē tiek ieskaitīti **pirmie trīs starti M klases (3.grupas) līmenī,** ar ceturto startu dalībnieks pāriet pieaugušo konkurencē. Šajā gadījumā **visi** dalībnieka rezultāti, izcīnīti M klases līmenī, tiek skaitīti pieaugušo konkurencē atbilstoši pieaugušo konkurences noteikumiem.

Citu valstu nacionālajās sacensībās, ja tās ir iekļautas nacionālo federāciju sacensību kalendārajos plānos un atbilst LJF rīkotajam konkursam "LLJ 2022", amatieris var iegūt punktus A, L un M klases atklātajā konkurencē, ja atsevišķi nav noteiktas amatieru konkurences.

Punktus piešķir ja rezultāts nav zemāks par 62% (oficiālajās starptautiskajās sacensībās CDI-Am, kuras iekļautas starptautiskajā kalendārajā plānā – nav zemāks par 60%).

Punktus var izcīnīt tikai vienā kopējā amatieru konkurencē.

* 1. Jaunzirgi

Startē jaunzirgu shēmās, kuras ir apstiprinātas FEI 4, 5 , 6 un 7 gadus veciem zirgiem.

Vietu nosaka summējot divu labāko rezultātu procentus kā punktus.

Gada labākā jaunzirga titulu piešķir vienam jaunzirgam ar augstāko rezultātu visu vecumu grupu ietvaros.

1. Punktu piešķiršanas sistēma
   1. Sacensību koeficienti:

|  |  |
| --- | --- |
| **Sacensību rangi** | **Koeficients** |
| LR nacionālās ieskaites sacensības (LJF kauss, LR ziemas čempionāts) un citu valstu nacionālās sacensības (Kausi un čempionāti) | **1.0** |
| LR Nacionālais čempionāts | **1.2** |
| Starptautiskās sacensības, kurās piedalās vismaz 3 valstu sportisti, CDN, BDL | **1.4** |
| CDI1-2\*, CDICh1-2\*, CDIJ1-2\*, CDIY1-2\*, CDIAm1-2\*, CDIYH | **1.8** |
| CDI3\* | **1.9** |
| CDI4\* | **2.0** |
| CDI5\*, CDI-W | **2.5** |
| Eiropas čempionāts, CDI-W fināls, Jaunzirgu čempionāts, Olimpiskās spēles | **3.0** |

* 1. Iejādes shēmu līmeņu gradācija:

|  |  |
| --- | --- |
| **Iejādes shēmas** | **Koeficients** |
| A klase (I grupa) | **0.1** |
| L klase (II grupa) | **0.14** |
| M klase (III grupa) | **0.2** |
| Mazā Balva, Jauno jātnieku shēma | **0.3** |
| Vidējā Balva I | **0.34** |
| Vidējā Balva A un B | **0.4** |
| Vidējā Balva II | **0.44** |
| Lielā Balva | **0.5** |

* 1. Piemērs

